ddrg/super_eurlex huggingface dataset:
Uredba Komisije (ES) št. 737/95

z dne 30. marca 1995

o prenehanju ribolova na grenlandske morske plošče s plovili, ki plujejo pod zastavo države članice

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2847/93 z dne 12. oktobra 1993 o vzpostavitvi nadzornega sistema za skupno ribiško politiko [1] in zlasti člena 21(3) Uredbe,

ker Uredba Sveta (ES) št. 3377/94 z dne 20. decembra 1994 o dodelitvi nekaterih ribolovnih kvot med države članice za obdobje do 31. marca 1995 za plovila, ki lovijo v izključni ekonomski coni Norveške in ribolovnem območju okoli Jan Mayen [2], določa kvote za grenlandske morske plošče za leto 1995;

ker mora Komisija za zagotovitev skladnosti z določbami o količinskih omejitvah za ulov staležev, za katere veljajo kvote, določiti datum, od katerega se šteje, da so ulovi plovil, ki plujejo pod zastavo države članice, izčrpali dodeljene kvote;

ker so po informacijah, ki jih je prejela Komisija, plovila, ki plujejo pod zastavo države članice ali so v državi članici registrirana, dosegla dodeljene kvote za leto 1995 za ulov grenlandske morske plošče v vodah območij ICES I in II a in b (norveške vode severno od 62o severne zemljepisne širine),

SPREJELA NASLEDNJO UREDBO:

Člen 1

Za plovila, ki plujejo pod zastavo države članice ali so v državi članici registrirana, se šteje, da so izčrpala kvote, ki so bile dodeljene Skupnosti za leto 1995, za ulov grenlandske morske plošče v vodah območij ICES I in II a in b (norveške vode severno od 62o severne zemljepisne širine).

Plovilom, ki plujejo pod zastavo države članice ali so v državi članici registrirana, se prepove ribolov grenlandske morske plošče v vodah območij ICES I in II a in b (norveške vode severno od 62o severne zemljepisne širine), kakor tudi zadrževanje na ladji, pretovarjanje in iztovarjanje tega staleža, ki so ga ujela navedena plovila po datumu začetka veljavnosti te uredbe.

Člen 2

Ta Uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. marca 1995

Za Komisijo

Emma Bonino

Član Komisije

[1] UL L 261, 20.10.1993, str. 1.

[2] UL L 363, 31.12.1994, str. 122.

--------------------------------------------------
Uredba Komisije (ES) št. 285/96

z dne 14. februarja 1996

o spremembi Uredbe (ES) št. 1162/95 o posebnih podrobnejših pravilih za uporabo sistema uvoznih in izvoznih dovoljenj za žita in riž

KOMISIJA EVROPSKIH SKUPNOSTI JE,

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], kakor je bila nazadnje spremenjena z Uredbo (ES) št. 1863/95 [2], in zlasti členov 16(1) in 17(1) Uredbe,

ker so v Uredbi Komisije (ES) št. 1162/95 [3], kakor je bila nazadnje spremenjena z Uredbo (ES) št. 2917/95 [4], določena posebna podrobnejša pravila za uporabo sistema uvoznih in izvoznih dovoljenj za žita in riž;

ker so z Uredbo Komisije (ES) št. 1501/95 [5], kakor je bila nazadnje spremenjena z Uredbo (ES) št. 95/96 [6], določeni ukrepi, ki se sprejmejo glede uporabe člena 16 Uredbe (EGS) št. 1766/92 v primeru motnje ali resne nevarnosti motnje na trgu Skupnosti, in zlasti pogoji za uporabo izvoznih taks;

ker se zaradi nekomercialnosti ukrepov pomoči v hrani, ki jih izvajajo Skupnost in posamezne države skladno z mednarodnimi dogovori in drugimi dopolnilnimi programi, ter drugih ukrepov Skupnosti v zvezi s prosto dobavo, pri izvozu v navedene namene ne uporablja izvozna taksa, ki sicer velja za komercialni izvoz pri motnjah na trgu z žiti; ker je treba določbe iz člena 5 Uredbe (ES) št. 1162/95 ustrezno prilagoditi z razširitvijo njihove uporabe na žita in žitne proizvode;

ker so ukrepi, predvideni s to uredbo, v skladu z mnenjem Upravljalnega odbora za žita,

SPREJELA NASLEDNJO UREDBO:

Člen 1

Člen 5 Uredbe (ES) št. 1162/95 se spremeni, kot sledi:

"Člen 5

Za namene drugega odstavka člena 15 Uredbe Komisije (ES) št. 1501/95 [7] in člena 17(10) Uredbe (EGS) št. 1418/76 mora biti v oddelku 22 izvoznih dovoljenj eden od zaznamkov:

- Gravamen a la exportación no aplicable

- Eksportafgift ikke anvendelig

- Ausfuhrabgabe nicht anwendbar

- Μη εφαρμοζόμενος φόρος κατά την εξαγωγή

- Export tax not applicable

- Taxe à l'exportation non applicable

- Tassa all'esportazione non applicabile

- Uitvoerbelasting niet van toepassing

- Taxa de exportação não aplicável

- Vientimaksua ei sovelleta

- Exportavgift icke tillämplig."

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se od 1. julija 1995.

Ta uredba je v celoti zavezujoča in se neposredno uporablja v vseh državah članicah.

V Bruslju, 14. februarja 1996

Za Komisijo

Franz Fischler

Član Komisije

[1] UL L 181, 1.7.1992, str. 21.

[2] UL L 179, 29.7.1995, str. 1.

[3] UL L 117, 24.5.1995, str. 2.

[4] UL L 305, 19.12.1995, str. 53.

[5] UL L 147, 30.6.1995, str. 7.

[6] UL L 18, 24.1.1996, str. 10.

[7] UL L 147, 30.6.1995, str. 7.

--------------------------------------------------
Uredba Sveta (EGS) št. 1323/96

z dne 26. junija 1996

o spremembi Uredbe (EGS) št. 1784/77 o certificiranju hmelja

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti;

ob upoštevanju Uredbe Sveta (EGS) št. 1696/71 z dne 26. julija 1971 o skupni ureditvi trga za hmelj [1], in zlasti člena 2(4) Uredbe,

ob upoštevanju predloga Komisije,

ker Uredba Sveta (EGS) št. 1784/77 [2] opredeljuje stopnjo, na kateri je treba opraviti certificiranje, in določa pogoje, po katerih je mogoče hmeljne proizvode nadalje predelati;

ker je v nekdanji Demokratični republiki Nemčiji obdelava hmelja po pobiranju pridelka po tradiciji drugačna kot v drugih delih Skupnosti in sicer v tem, da se na številnih kmetijah, ki pridelujejo hmelj, čiščenje in prvo sušenje storžkov opravlja istočasno kot mletje in briketiranje, ker obstoječa oprema ne dovoljuje ločitve teh dveh stopenj; ker ta postopek ni v skladu z zakonodajo Skupnosti, ki predpisuje, da je treba certificiranje opraviti pred kakršnokoli obdelavo; ker je zato, da bi proizvajalcem omogočili porazdelitev novega vlaganja skozi določeno obdobje, Uredba (EGS) št. 1784/77 določila prehodno obdobje, daljše od predvidenega z Uredbo Komisije (EGS) št. 2239/91 z dne 26. julija 1991 o prehodnih ukrepih, uporabljanih vsektorju hmelja po združitvi Nemčij [3], ki so potekli 31. decembra 1992, ker se do 31. decembra 1995 položaj na določenih kmetijah še ni uredil; ker bi bilo zato treba navedeno odstopanje podaljšati za eno leto in v skladu s tem spremeniti seznam ustreznih kmetij,

SPREJEL NASLEDNJO UREDBO:

Člen 1

Uredba (EGS) št. 1784/77 se spremeni:

1. V drugem pododstavku členu 1(3) se "31. decembra 1995" zamenja z "31. decembra 1996".

2. Priloga se nadomesti s Prilogo, določeno v Prilogi k tej Uredbi.

Člen 2

Ta uredba začne veljati sedmi dan po objavi v Uradnem listu Evropskih skupnosti.

Uporablja se od 1. januarja 1996.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 26. junija 1996

Za Svet

Predsednik

M. Pinto

[1] UL L 175, 4.8.1971, str. 1. Uredba, kakor je bila nazadnje spremenjena z Uredbo (ES) št. 3290/94 (UL L 349, 31.12.1994, str. 105).

[2] UL L 200, 8.8.1977, str. 1. Uredba, kakor je bila nazadnje spremenjena z Aktom o pristopu iz leta 1994.

[3] UL L 204, 27.7.1991, str. 14.

--------------------------------------------------

PRILOGA

PRILOGA

Kmetije, na katerih se lahko opravlja certificiranje po briketiranju:

LAND OF SAXONY-ANHALT: | Eichenbarleben (prej Irrleben) |

Osterweddingen |

Blumenberg (prej Langenweddingen) |

LAND OF THURINGIA: | Kutzleben (prej Bad Tennstedt) |

Heringen |

Kindelbrück |

Vogelsberg (prej Großbrembach) |

Großenehrich |

Hohenebra |

--------------------------------------------------
Uredba Komisije (ES) št. 288/97

z dne 17. februarja 1997

o spremembi Priloge I k Uredbi Sveta (EGS) št. 2658/87 z dne 23. julija 1987 o tarifni in statistični nomenklaturi ter o skupni carinski tarifi in o razveljavitvi več predpisov o uvrščanju

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi in skupni carinski tarifi [1], kakor je bila nazadnje spremenjena z Uredbo Komisije (ES) št. 2493/96 [2], in zlasti člena 9,

ker je včasih težko razlikovati med nekaterimi zelenjavnimi omakami, ki spadajo v tarifno številko 2103, in pripravljenimi ali konzerviranimi vrtninami, ki spadajo v poglavje 20; ker je treba zaradi zagotovitve enotne uporabe kombinirane nomenklature predvideti razlikovanje med obema skupinama proizvodov; ker so omenjene omake navadno v obliki tekočin, emulzij ali suspenzij, ki vsebujejo zelo malo vidne trdne snovi; ker bi bil primeren kriterij ločevanja ta, da gredo skozi sito z določeno velikostjo okenca;

ker je treba v poglavje 21 kombinirane nomenklature vstaviti dodatno opombo in ustrezno spremeniti Prilogo I k Uredbi (EGS) št. 2658/87;

ker je treba uredbe ali dele uredb, ki so prej rabile za uvrščanje takšnih izdelkov na podlagi kriterijev, ki niso zajemali kriterija prehajanja skozi kovinsko žičnato sito, to je Uredbe Komisije (EGS) št. 314/90 [3], (EGS) št. 3044/90 [4] in (ES) št. 3055/94 [5], razveljaviti;

ker so ukrepi, predvideni v tej uredbi, v skladu z mnenjem Oddelka za carinsko in statistično nomenklaturo Odbora za carinski zakonik,

SPREJELA NASLEDNJO UREDBO:

Člen 1

Poglavje 21 kombinirane nomenklature, priložene k Uredbi (EGS) 2658/87, se spremeni:

1. Vstavi se naslednja dodatna opomba:

"1. Za namen tarifnih podštevilk 21032000 in 21039090 izraz "omake"; ne zajema pripravkov iz vrtnin, sadja, lupinastega sadja ali drugih užitnih delov rastlin, če je odstotek teh sestavin, ki preide skozi kovinsko žičnato sito z okenci velikosti 5 mm, po izpiranju z vodo temperature 20 °C manj kot 80 mas. %, izračunano na prvotnem pripravku.";

2. Dodatne opombe 1 do 4 se ponovno oštevilčijo v 2 do 5.

Člen 2

Točka 2 Priloge k Uredbi (EGS) št. 314/90, točka 1 Priloge k Uredbi (EGS) št. 3044/90 in Uredba (ES) št. 3055/90 se s tem razveljavijo.

Člen 3

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 17. februarja 1997

Za Komisijo

Mario Monti

Član Komisije

[1] UL L 256, 7.9.1987, str. 1.

[2] UL L 338, 28.12.1996, str. 27.

[3] UL L 35, 7.2.1990, str. 9.

[4] UL L 292, 24.10.1990, str. 5.

[5] UL L 323, 16.12.1994, str. 8.

--------------------------------------------------
Uredba Komisije (ES) št. 1056/97

z dne 11. junija 1997

o prilagoditvi Uredbe Sveta (EGS) št. 3821/85 o tahografu (nadzorni napravi) v cestnem prometu tehničnemu napredku

(Besedilo velja za EGP)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 3821/85 z dne 20. decembra 1985 o tahografu (nadzorni napravi) v cestnem prometu [1], kakor je bila nazadnje spremenjena z Uredbo Komisije (ES) št. 2479/95 [2], in zlasti člena 17 uredbe,

ker je treba odpraviti vsako možnost zlorab pri uporabi elektronskih tahografov v cestnem prometu;

ker je po Uredbi (ES) št. 2479/95 obvezna zaščita kablov, ki tahografe povezujejo z oddajnikom, razen če se enakovredna zaščita pred manipulacijo zagotavlja na drugačen način (na primer z elektronskim spremljanjem, kakor je šifriranje signala); ker velja, da je spoj, ki ga sestavljajo zapečateni priključki, neprekinjen;

ker mora biti tahograf nameščen v novo vozilo, ki se daje prvič v promet po 1. januarju 1996, v skladu s to uredbo;

ker so imeli industrija in proizvajalci motornih vozil resne težave z nameščanjem armiranih kablov v vozila kategorije M 1 in N 1, pri katerih impulze hitrost/razdalja generirajo integrirana zaznavala ali ABS zaznavala;

ker ta zazanavala niso projektirana za namestitev armiranega kabla; ker je treba dovoliti, da armirani kabel ni obvezen za povezavo med zaznavalom in pretvornikom, temveč samo od pretvornika do tahografa;

ker je treba zato temu primerno spremeniti uredbo;

ker so ukrepi iz te uredbe v skladu z mnenjem odbora za prilagoditev Uredbe (EGS) št. 3821/85 tehničnemu napredku

SPREJELA NASLEDNJO UREDBO:

Člen 1

Točki 5 Poglavja V Priloge I k Uredbi (EGS) št. 3821/85 je treba dodati naslednja odstavka:

"Za namene uporabe te točke so vozila M 1 in N 1 vozila, opredeljena v Delu A Priloge II k Direktivi Sveta 70/156/EGS [3]. Za tista vozila, ki so opremljena s tahografi skladno z uredbo in zanje ni predvidena namestitev armiranega kabla med zazanvala razdalje in hitrosti ter tahografom, se pretvornik namesti čim bližje zazanavalom razdalje in hitrosti.

Armirani kabel se namesti od pretvornika do tahografa."

Člen 2

Ta uredba začne veljati dvajseti dan po objavi v Uradnem listu Evropskih skupnosti.

Uporablja se od 1. januarja 1996.

Ta uredba je v celoti zavezujoča in se neposredno uporablja v vseh državah članicah.

V Bruslju, 11. junija 1997

Za Komisijo

Neil Kinnock

Član Komisije

[1] UL L 370, 31.12.1985, str. 8.

[2] UL L 256, 26.10.1995, str. 8.

[3] UL L 42, 23.2.1970, str. 1.

--------------------------------------------------
Uredba Sveta (ES) št. 1256/97

z dne 25. junija 1997

o spremembi Uredbe št. 79/65/EGS o vzpostavitvi mreže za zbiranje računovodskih podatkov o dohodkih in poslovanju kmetijskih gospodarstev v Evropski gospodarski skupnosti

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 43 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker Uredba Sveta št. 79/65/EGS z dne 15. junija 1965 o vzpostavitvi mreže za zbiranje podatkov o dohodkih in poslovanju kmetijskih gospodarstev v Evropski gospodarski skupnosti [3] določa nekatere omejitve uporabe računovodskih podatkov kmetijskih gospodarstev in drugih posameznih podatkov, pridobljenih pri izvajanju te uredbe; ker obstaja nevarnost, da bi bile informacije, ki jih je kmet dal, uporabljene za drugačne namene, kot jih določa zgoraj navedena Uredba, bi bilo treba poostriti prepoved nedovoljene uporabe takšnih informacij; ker je zato treba navedeno uredbo dopolniti,

SPREJEL NASLEDNJO UREDBO:

Člen 1

Člen 15(1) Uredbe št. 79/65/EGS se nadomesti:

"1. Katere koli računovodske podatke ali druge podatke, pridobljene pri izvajanje te uredbe, je prepovedano uporabljati za davčne namene ali jih razkriti ali uporabljati za drugačne namene od tistih, ki so navedeni v členu 1."

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 25. junija 1997

Za Svet

Predsednik

J. Van Aartsen

[1] UL C 127, 24.4.1997, str. 15.

[2] UL C 167, 2.6.1997.

[3] UL 109, 23.6.1965, str. 1859/65. Uredba, kakor je bila nazadnje spremenjena z Uredbo (ES) št. 2801/95 (UL L 291, 6.12.1995, str. 3).

--------------------------------------------------
Uredba Komisije (ES) št. 1434/97

z dne 23. julija 1997

o spremembi Uredbe (ES) št. 1267/94 o uporabi sporazumov med Evropsko unijo in tretjimi državami o vzajemnem priznavanju posameznih žganih pijač

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1576/89 z dne 29. maja 1989 o določitvi splošnih pravil o opredelitvi, opisu in predstavitvi žganih pijač [1], kakor je bila nazadnje spremenjena z Aktom o pristopu Avstrije, Finske in Švedske, in zlasti člena 11 Uredbe,

ker je Evropska unija z Združenimi mehiškimi državami podpisala sporazum o vzajemnem priznavanju in zaščiti poimenovanj posameznih žganih pijač; ker ta sporazum predvideva uvedbo potrebnih ukrepov za zaščito mehiških poimenovanj v Evropski uniji; ker je za zagotovitev jamstev glede nadzora in zaščite za zadevne proizvode le-te treba dodati v seznam proizvodov, ki so zajeti v sporazumih, ki jih je sklenila Evropska unija, navedenih v Prilogi k Uredbi Komisije (ES) št. 1267/94 zdne 1. junija 1994 o uporabi sporazumov med Evropsko unijo in tretjimi državami o vzajemnem priznavanju posameznih žganih pijač [2];

ker so ukrepi, predvideni s to uredbo, v skladu z mnenjem Odbora za izvajanje določb o žganih pijačah,

SPREJELA NASLEDNJO UREDBO:

Člen 1

Priloga k Uredbi (ES) št. 1267/94 se dopolni z navedbami iz Priloge k tej uredbi.

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 23. julija 1997

Za Komisijo

Franz Fischler

Član Komisije

[1] UL L 160, 12.6.1989, str. 1.

[2] UL L 138, 2.6.1994, str. 7.

--------------------------------------------------

PRILOGA

Poimenovanje proizvoda | Država porekla |

Tequila | Združene mehiške države |

Mezcal | Združene mehiške države |

--------------------------------------------------
Uredba Komisije (ES) št. 2396/97

z dne 2. decembra 1997

o dopolnitvi Priloge k Uredbi (ES) 2400/96 o vnosu nekaterih imen v "Register zaščitenih označb porekla in zaščitenih geografskih označb", določen v Uredbi Sveta (EGS) 2081/92 o zaščiti geografskih označb in označb porekla za kmetijske proizvode in živila

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) 2081/92 z dne 14. julija 1992 o zaščiti geografskih označb in označb porekla za kmetijske proizvode in živila [1], kakor je bila nazadnje spremenjena z Uredbo Komisije (ES) 1068/97 [2], in zlasti člena 6(3) in (4) Uredbe,

ker so skladno s členom 5 Uredbe (EGS) 2081/92 države članice poslale Komisiji vloge za registracijo nekaterih imen kot geografskih označb ali označb porekla;

ker so vloge skladno s členom 6(1) navedene uredbe izpolnjevale zahteve te uredbe, predvsem tako da so vključevale vse zahtevane informacije v skladu s členom 4 Uredbe;

ker po objavi imen, navedenih v Prilogi, v Uradnem listu Evropskih skupnosti Komisija ni prejela nobenega ugovora po členu 7 Uredbe [3];

ker naj se zato ta imena vnesejo v "Register zaščitenih označb porekla in zaščitenih geografskih označb" in zaščitijo na celotnem ozemlju Skupnosti kot geografske označbe,

SPREJELA NASLEDNJO UREDBO:

Člen 1

Ime v priloženi Prilogi se doda v Prilogo k Uredbi Komisije (ES) 2400/96 [4] in se vnese v skladu s členom 6(3) Uredbe (EGS) 2081/92 v "Register zaščitenih označb porekla in zaščitenih geografskih označb" kot zaščitena geografska označba (ZGO).

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 2. decembra 1997

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 156, 13.6.1997, str. 10.

[3] UL C 109, 8.4.1997, str. 5.

[4] UL L 327, 18.12.1996, str. 11.

--------------------------------------------------

PRILOGA

PROIZVODI, NAŠTETI V PRILOGI II K POGODBI ES, NAMENJENI ZA PREHRANO LJUDI

Sveže meso in drobovina:

PORTUGALSKA:

- Borrego do Baixo Alentejo (IGP)

--------------------------------------------------
Uredba Komisije (ES) št. 738/97

z dne 24. aprila 1997

o začasnem odstopanju od Uredbe (ES) št. 1445/95 o pravilih za uporabo uvoznih in izvoznih dovoljenj v sektorju govejega in telečjega mesa

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 805/68 z dne 27. junija 1968 o skupni ureditvi trga za goveje in telečje meso 1, kakor je bila nazadnje spremenjena z Uredbo (ES) št. 2222/96 2, ter zlasti členov 9 in 13 Uredbe,

ker člen 10(1) Uredbe Komisije (ES) št. 1445/95 z dne 26. junija 1995 o pravilih za uporabo uvoznih in izvoznih dovoljenj v sektorju govejega in telečjega mesa ter o razveljavitvi Uredbe (EGS) št. 2377/80 3, kakor je bila nazadnje spremenjena z Uredbo (ES) št. 266/97 4, določa, da se izvozna dovoljenja izdajajo peti delovni dan po tem, ko je vložen zahtevek, pod pogojem, da Komisija medtem ne sprejme nobenih posebnih ukrepov;

ker je glede na majhno količino, ki je še na voljo do 30. junija 1997 in za katero se lahko izdajo dovoljenja, in glede na premalo dni v prvih 10 dneh maja 1997, ko se objavi Uradni list, čas petih dni za presojo prekratek za zagotovitev dobrega upravljanja trga in naj se začasno poveča na šest dni;

ker so ukrepi, predvideni s to uredbo, v skladu z mnenjem Upravljalnega odbora za goveje in telečje meso,

SPREJELA NASLEDNJO UREDBO:

Člen 1

Ne glede na člen 10(1) Uredbe (ES) št. 1445/95 se dovoljenja za zahtevke, predložene od 28. aprila do 7. maja 1997, izdajo na šesti delovni dan po predložitvi zahtevka pod pogojem, da Komisija medtem ne sprejme nobenih posebnih ukrepov iz odstavka 2 navedenega člena.

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 24. aprila 1997

Za Komisijo

Franz Fischler

Član Komisije

1 UL L 148, 28.6.1968, str. 24.

2 UL L 296, 21.11.1996, str. 50.

3 UL L 143, 27.6.1995, str. 35.

4 UL L 45, 15.2.1997, str. 1.